ಉಡುಪಿಯಲ್ಲಿ ಕಂಡು ಬಂದ ಅಪರೂಪದ ದೃಶ್ಯ ಮೊಟ್ಟೆ ಟ್ರೆನಲ್ಲಿ ತ್ರಿವರ್ಣ ದ್ವಜ ಉಡುಪಿ: ಸ್ವಾತಂತ್ರ್ಯ ದಿನದಂದು ದ್ವಜರೋಹಣ ಮಾಡಿ ಸಂಭ್ರಮಿಸುವುದು ಸರ್ವೇ ಸಾಮಾನ್ಯ.. ಆದರೆ ಇಲ್ಲೊಬ್ಬರು ತನ್ನ ವೆರೈಟಿ ಸ್ಟೋರ್ ನಲ್ಲಿ ವೆರೈಟಿ ಆಗಿ ತಮ್ಮದೇ ರೀತಿಯಲ್ಲಿ ವಿಭಿನ್ನವಾಗಿ ದೇಶದ ಸ್ವಾತಂತ್ರ್ಯದ ಸೊಬಗನ್ನು ಆಚರಿಸಿದ್ದು ಉಡುಪಿಯ ಅಜ್ಜರ ಕಾಡು ಪ್ರದೇಶದಲ್ಲಿ ಕಂಡು ಬಂದಿದೆ. ಶಕೀಲಾ ವೆರೈಟಿ ಸ್ಟೋರ್ ನ ಮಾಲೀಕರಾದ 63 ವರುಷದ ಗುಲಾಂ ರಹೂಫ್ ಅವರು ವೃತ್ತಿ ಯಲ್ಲಿ ರಖಂ ಮೊಟ್ಟೆ ವ್ಯಾಪಾರಿ ಆಗಿದ್ದು ತನ್ನದೇ ಶೈಲಿಯಲ್ಲಿ ಮೊಟ್ಟೆಗಳ ಟ್ರೇ ಬಳಸಿ ತ್ರಿವರ್ಣ ದ್ವಜದ ಬಣ್ಣಗಳನ್ನು ಪೋಣಿಸಿ ದೇಶಾಭಿಮಾನವನ್ನು ತೋರಿರುವುದಲ್ಲದೆ. ಪ್ರತಿ ವರುಷ ವಿಭಿನ್ನವಾಗಿ ಸ್ವಾತಂತ್ರ್ಯದ ಸಂಭ್ರಮವನ್ನು ಆಚರಿಸುತ್ತಿರುವುದು ವಿಶೇಷ. ಕೊರೊನ ಮಹಾಮಾರಿಯ ಅಟ್ಟಹಾಸದಿಂದ ಈ ವರುಷದ ಸ್ವಾತಂತ್ರ ದಿನಚರಣೆಯು ಬಹಳ ಸರಳ ರೀತಿಯ ಆಚರಣೆಯಾಗಿದ್ದು ಉಡುಪಿಯ ಹಲವೆಡೆ ಸಾಮಾನ್ಯ ಜನರು ಅತಿ ಚೊಕ್ಕ ರೀತಿಯಲ್ಲಿ ಸಂಭ್ರಮಿಸಿರುವುದು ಕಂಡು ಬಂತು.